als_Latn dik_Latn sag_Latn
Sali Berisha
Të dashur miq, dje në darkë Rama-Meta urdhëruan Didin e Partisë të përgënjeshtrojë deklaratën e PD, sipas të cilës, bazuar në dokumente zyrtare të pakundërshtueshme, të cilat faktonin se Toni i Kombinatit, miku i ngushtë i çiftit Meta dhe sekseri i tij në vrasjen e dy deputetëve, më dt. 15 janar ishte shpallur person në kërkim për vrasje me paramendim të mbetur në tentativë. Po këto dokumente të sakta shtetërore faktojnë se Toni i Metës po atë ditë ka kaluar kufirin në Rinas, i regjistruar në sistemin TIMS dhe është nisur për në Gjermani. Me deklaratën e Didit të tyre, Rama-Meta faktojnë se ata mbrojnë me çdo kusht sekserin e tyre, Tonin e LSI, akuzuar nga Doshi dhe Bami si sekseri i Ilir Metës në vrasjen e dy deputetëve.
Verbëria e avoketërve të Tonit shkon deri aty sa ata për të mbrojtur Tonin dhe veten e tyre hedhin poshtë të dhënat zyrtare të sistemit TIMS, sistem shtetëror ky për regjistrimin e hyrje-daljeve në kufijtë e Shqipërisë. Ky sistem që fakton se Policia e Shtetit me shkresën nr. 17618/k, dt. 08.09.2014, ka njoftuar pikat e kalimit të kufirit se Fation Skënderi është person në kërkim, i akuzuar për veprën penale të "Vrasjes me paramendim të kryer në bashkëpunim dhe mbetur në tentativë" dhe "Prodhim dhe mbajtje e armëve luftarake dhe municionet", dhe për rrjedhojë duhet që i akuzuari të ndalohet në rastin më të parë që ai të gjendet. Sistemi TIMS fakton gjithashtu se pavarësisht kësaj, Toni, sekseri i Ilir Metës, pas shpalljes në kërkim, po atë ditë është lejuar të arratiset për në Gjermani nga pika kufitare e Rinasit. Thuhet se eksponentë të lartë të LSI dhe oficerë të Partisë e përcollën Toni sekserin e pafajshëm në Rinas.
Ilir Meta dërgoi një javë më parë Takun me torbën e tij të zezë, ku Meta mban kokainën e Gëzim Çelës, për ta kthyer në Shqipëri Tonin dhe dëshmuar sipas porosive të shefit të tij duke hequr atë nga lista e kërkimit për vrasje në tentativë dhe dhënë atij çdo garanci që ai kërkon.
Me këto veprime klika Rama-Meta faktojnë se po bëjnë gjithçka për të fshehur skenarin e tyre vrastar të dy deputetëve dhe fajësimin e opozitës për vrasjet që do të realizonin. Përsëri thirrja ime ndaj qytetarëve është që të vazhdojmë protestën tonë mbarëpopullore për të shembur murin e krimit të pushtetarëve të "aleancës së qelbësirave", që bën jetën tonë çdo ditë e më të pasigurtë, varfëron dhe mjeron qindra mijëra familje shqiptare! T'i hedhim, t'i hedhim, t'i hedhim qelbësirat!! sb
bos_Latn als_Latn als_Latn als_Latn als_Latn